Jucătoarea de tenis Ana Bogdan, locul 63 mondial, a acces, marţi, în turul doi al turneului de categoria WTA 1000 de la Roma.
Bogdan a trecut în runda inaugurală de sportiva canadiană Leylah Fernandez, locul 34 mondial, scor 6-4, 6-1.
În turul doi, Bogdan va evolua cu sportiva cehă Marketa Vondrousova, locul 6 mondial şi cap de serie 6, care a avut bye în runda inaugurală.
Accederea în turul doi este recompensată cu 16.965 de euro şi 35 de puncte WTA.